LidanRubinov/Halacha-QA huggingface dataset:
שאלה: להיות חסיד מרוקאי: עד כמה מגבילה אותי (בעבודת ה ) העובדה שאבא שלי מעדת המרוקאים. האם זה שהם גרו שם קובע לי את עבודת ה, כמו לא להצטרף לחסידות מסוימת או לא? ואם כן, האם זה רע שיש עלי השפעה אשכנזית הישיבה?
תשובה: לכתחילה ראוי לכל אחד להמשיך את מסורת אבותיו, וזה אינו מונע מללמוד דברים טובים מעדות אחרות. ואם אדם מרגיש שמתאימה לו דרך עבודת ד' של עדה או צבור אחר רשאי הוא להצטרף אליהם ולנהוג כמנהגם. אך זה צריך להעשות בישוב דעת מלא ולא לקפוץ ולחזור ולשנות כל פעם מתוך התלהבות שטחית. אין רע בזה שיש עליך השפעה אשכנזנית אם היא חיובית. וכן אין רע שיש על אשכנזי השפעה ספרדית חיובית.
שאלה: הצהרה שקרית לביטול דו"ח תנועה: נסעתי באוטו של הורי וחניתי במקום אסור וקיבלתי על כך דו"ח. הצעתי להורי שאשלם זאת אך הם לא רצו. הם שלחו מכתב לעייריה עם טענה שיקרית ע"מ לנסות לבטל את הדו"ח. 1. הבנתי שיכול להיות שזה לא גזל כסף אלא גזל דעת, האם זה נכון? 2. מה עלי לעשות במקרה כזה? 3. במידה ומוותרים להם, האם הגזל יהיה גם עלי?
תשובה: הקנס מוטל על הרכב ובעליו ולא על הנהג, ממילא חובת הת מוטלת עליהם וכל הענין הוא עסק שלהם ולא שלך. כמובן שאם הם היו רוצים היו יכולים לתבוע אותך לשלם להם את החוב שהם משלמים. הרב מיכאל יומטוביאן
שאלה: בר מצוה באדר א  או ב : בני נולד ב"ה ב-ח' באדר בשנה רגילה והגיע למצוות. מתי הוא אמור לעלות לתורה באדר א' או ב'? רציתי לציין שסבתו חולה מאוד, האם זו סיבה מספקת להקדים לאדר א'?
תשובה: הבר מצווה היא באדר ב'. אפשר להקדים את המסיבה והעליה לתורה לאדר א' בשל הנסיבות אבל הוא מתחייב במצוות ונחשב גדול רק באדר ב'. לגבי העליה לתורה בתאריך המוקדם - יש להעלות אותו למפטיר אלא אם כן מדובר בתימנים שהם מעלים קטן גם לשבעה קרואים.
שאלה: מים אחרונים על כלים שבכיור: האם ניתן ליטול מים אחרונים בכיור מעל כלים על פי הבן איש חי?
תשובה: נראה שכן.
שאלה: להריח פרח בשבת: האם מותר להריח פרחים המחוברים עדיין לקרקע עציץ בשבת? האם זה מטעם מוקצה או שמא יתלוש?
תשובה: הפרחים הם מוקצה, אולם מותר להריח בהם (בלי לטלטלם) כי אין חשש שמא יתלוש.
שאלה: ברכת בננה ותמר: מה מברכים על בננה ועל תמרים. האם דקל זה עץ או שיח? מתי נוטלים ידיים לסרוגין ומתי לא, על איזה יד קודם וכמה פעמים?
תשובה: 1. על בננה מברכים "בורא פרי האדמה" מאחר והגזע מתחדש בכל שנה. על תמר מברכים "בורא פרי העץ". 2. רק בבוקר נוטלים ידיים לסירוגין, שלוש על כל יד. לסעודה יש ליטול פעם אחת ויש נוהגין פעמיים רצוף על כל יד. לאחר שירותים מספיק לרחוץ ידיים אולם יש מהדרים ליטול שלוש לסירוגין על כל יד.
שאלה: zoom תרופה טבעית לקשב וריכוז: תלמיד שלי הגיב רע לריטלין ודומיו והרופאה ממליצה לו לקחת כדור בשם זום (zoom), שהוא כדור טבעי להפרעות קשב. הרופאה אמרה להורים שהכדור (לבליעה) אינו כשר. כיצד אני יכולה לברר את כשרותו והאם בכלל יש צורך בכשרות?
תשובה: התרופה "זום" איננה ידועה ככשרה היא מופקת משמן דגים ומשווקת ככמוסה (קפסולה) כך שאין לה טעם בבליעה. על כן איננה צריכה כשרות ואפשר להשתמש בה, בייחוד לילד שיש לו הפרעות קשב שעלינו להקל עליו. כל זאת אם אמנם על פי הרפואה עדיפה תרופה זו על הרטלין הרגיל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כדור לחולת שחמת הכבד: אני חולת שחמת כבד ונפגעה הכמות של החיידקים הטובים במעיים והרופא אמר לי לקחת תרופה - פרוביוטיק של חברת אלטמן למשך חודש. אין כשרות על המוצר זה מיוצר בחו"ל ויש חומר ג לטין מבקר (פרה). התקשרתי לחברה והם אמרו לי שהגלטין מעצמות פרה. האם אני יכולה להשתמש במוצר?
תשובה: אין הכשר על אף תרופה. אם מדובר בחולה שהתרופה נחוצה ואין לה טעם ובולעים אותה, מותר לקחתה. רפואה שלמה.
שאלה: לא לקנות בגדים עד שאני מרזה: לפני כמה שבועות החלטתי שאני רוצה לרדת במשקל, וכדרבון, אמרתי שעד שאני לא מגיעה למשקל מסוים אני לא קונה בגדים. לא אמרתי את זה בלשון של נדר או שבועה, אלא רק הכרזתי לסובבים אותי על הדבר. ברצוני לדעת האם זה נחשב לנדר או שאני יכולה לקנות בגדים גם אם לא הגעתי למשקל היעד. מה עלי לעשות?
תשובה: יש פה רק עניין של ישרות, האם הן שלך הן ולאו שלך לאו או שלא. אולם, אין בזה גדר של נדר, ואם קשה לך לעמוד בזה מותר לך לקנות בגדים.
שאלה: הנחת תפילין לפני הזמן: אני יוצא לעבודה מוקדם מאוד בשעה 5.45 לפני זמן הנחת תפילין ואין לי זמן להניח במשך היום ואני לא רוצה לסחוב את התפילין במשך היום בנסיעות בשמש, ועוד אני חוזר אחרי השקיעה, וברצוני לדעת אם אני יכול להניח לפני הזמן, ומה סדר התפילה המקוצר כדי לצאת לידי חובה.
תשובה: תניח תפילין בין ישתבח ליוצר אור.
שאלה: חישוב תאריך עליה לתורה בר מצווה: הורי יוצאי מרוקו ורציתי לדעת מה תאריך עליה לתורה לבר מצווה לבן שלי? ותאריך שבת חתן בר מצווה? ואיזה פרשת שבוע? כי נדמה לי שזה יוצא בשבת חג הפסח. בני נולד בתאריך הלועזי ב 29 למרץ 1999.
תשובה: התאריך שציינת הוא י"ב בניסן שנת תשנ"ט. בר המצווה יחול ביום רביעי י"ב בניסן שנת תשע"ב (שנה הבאה). כדי שהוא יעלה לתורה כבר ביום חמישי. שבת בר המצוה יוצאת חג הראשון של פסח (ליל הסדר). אם יהיה קושי להזמין את כל המשפחה לשבת זו, אפשר שיעלה לתורה ביום חמישי ואת השבת תעשו לאחר הפסח.
שאלה: דיני אבלות ומנהגים בשלושים: 1. האם נהוג או צריך להתפלל בבית הנפטר בשישי שבת סמוך לתום השלושים? 2. האם צריך או נהוג לשים בגד לבוש על הקבר ביום השלושים? דרך אגב אנחנו ממוצא מרוקאי.
תשובה: א. יש שנהגו להתפלל בליל שבת בבית הנפטר בימי השלושים. ב. אין צורך לשים בגד על הקבר ביום השלושים ולא שמעתי על מנהג בדבר.
שאלה: כשרות גלולות לפסח: האם גלולות מיקרולט כשרות לפסח?
תשובה: בעבר כדורים אלה הופיעו ברשימות של תרופות כשרות לפסח ויש להניח שאכן זה עדיין המצב.
שאלה: ברכת המזון לדעת רס  ג: לאחרונה הגיע אלי ברכון בנוסח רס ג, האם יש בעיה לברך איתו?
תשובה: מבחינה עקרונית יוצאים ידי חובה בכל נוסח של ברכת המזון, אולם לכתחילה כל עדה צריכה להקפיד לשמור על הנוסח שלה מבחינת אל תיטוש תורת אימך.
שאלה: אימון ברופא נשים: כשרופא נשים אומר שבדיקה כלשהי לא מטמאה את האישה, האם אפשר להאמין בו או שבכל מקרה צריך לשאול רב או את מכון פוע"ה? צריך לציין שהרופא הוא דתי.
תשובה: אפשר להאמין לרופא בעניין הרפואי אבל לא ההלכתי. כמו שאין לסמוך על הרב בענייני רפואה. עלייך לפנות לרב עם חוות הדעת של הרופא והרב יפסוק מה הדין במקרה זה. הרב בנימין במברגר
שאלה: חישוב תאריך פדיון הבן : ברוך השם נולד בננו בכורנו בתאריך ל בכסלו בראש חודש (התאריך הלועזי : 07.12.10) בשעה 18:36 בערב!. בקשתי לכבודו, אנא אמור לי מתי יוצא היום המדוייק שבו בעזרת השם נבצע את הפדיון? אני רוצה לדעת בוודאות כי אנחנו עושים פדיון בערב ולא ביום, לכן לפי שעת הלידה, האם מחשבים 30 יום מאותו היום או מיום למחרת מאחר והלידה הייתה אחרי השקיעה ולכן נחשב ליום המחרת מבחינת הפדיון? כי למשל, מבחינת הברית החישוב היה בעצם מיום שלאחר הלידה, שוב כי הלידה הייתה לאחר השקיעה. ואם צריך להתייחס אז אנחנו מעדות המזרח מרוקאים וטוניסאים משני צידי המשפחה. רוב תודות!
תשובה: מתייחסים ליום שאחרי כיון שהלידה היתה אחרי השקיעה. לכן זמן הפדיון ראוי להיות ביום חמישי בערב אור ל-ב' שבט.
שאלה: ת לחילוץ ממעלית: אני גר בבנין משותף ל 15 דיריים. באחת הדירות מקיים אחד השכנים גן ילדים בשעות הבוקר. יום אחד נסע השכן ו-10 מילדי הגן במעלית והיא נתקעה בין הקומות, אחד השכנים הזעיק כיבוי אש כדי לחלץ את הילדים. הגן טוען שלא היתה להם ברירה אלא להזמין כיבוי אש, מאחר והצלה לא היה זמין והביטוח של המעליות לוקח זמן עד שמגיע מחלץ והילדים בוכים בתוך המעלית. הכיבוי אש עלה 1000 ש"ח עבור החילוץ. האם אפשר לחייב את כל השכנים לשלם או רק מי שנתקע במעלית או אולי מי שהזמין? ראוי לציין שיש ביטוח מעליות, כך שאם לא היה מגיע כיבוי אש היה מגיע חילוץ לאחר כמה שעות.
תשובה: נראה שמצב כזה אינו שונה מקלקול במעלית וכל הדיירים צריכים להשתתף בתיקון. מכל מקום כדאי לברר מה החוק אומר במקרה זה. הרב מיכאל יומטוביאן
שאלה: פומפיה בשבת: אנחנו אשכנזים, אישתי בשבת מתעקשת להכין סלטים בפומפיה למרות בקשתי שלא תעשה זאת, האם מותר לי לאכול מהסלט שגורד בפומפיה בשבת?
תשובה: אסור לאכול. אולי אם תגיד לה שאתה לא תאכל, זה יגרום לה לא להכין יותר בפומפיה.
שאלה: חידוש כיפה בשנת אבל: אני בשנת אבל על אבי, האם מותר לי לחדש כיפה?
תשובה: עדיף שתיתן לאדם אחר שילבש אותה כמה זמן והיא לא תהיה חדשה לגמרי, ואז תוכל ללבוש אתה.
שאלה: התמודדות מול הטלוויזיה בחינוך ילדים: אני עובד עם ילדים ולא מצליח. הטלוויזיה תמיד נוצצת יותר, משחקי ספורט בשידור חי תמיד מושכים יותר ממני. כל מה שאני עושה איתם לא משתווה לכיף שלהם - לשחק כדורגל בקבוצה או לראות סרטים באינטרנט. התורה נראית להם כמשהו נחמד, בית כנסת, קצת שירי שבת, אבל זה ממש לא מרכז חייהם. זה רק קצת לכיף ולאווירה או כשאין ברירה כי חייבים. האם באמת התורה חשובה ומושכת יותר מכל דבר אחר? משום מה דווקא הצדיקים מבין הילדים - נחשבים קצת דחויים. מה עלי לעשות? עצוב לי. אני מאבד הרבה ילדים.
תשובה: אמנם בעידן הטלוויזיה יותר קשה לחנך נכון את הנוער אך אסור למורה להרים ידים ולומר אין אפשרות להצליח עליו. יש למצוא את הדרך לאהב את לימוד התורה על התלמידים ולהשפיע עליהם לדעת מה עיקר ומה טפל. למצוא את הדרך להעמיד את התלמידים הטובים והצדיקים במרכז הכיתה ושהם יהיו נותני הטון והמשפיעים על דמותה של הכיתה. באמת התורה חשובה ומושכת ומורה טוב יודע להראות את זה לתלמידים.
שאלה: מכירת דירה של ירושה: קיבלתי דירה בירושה מאמי, האם מותר לי אחרי החודש למכור את הדירה?
תשובה: מותר. מן השמים תנוחמו, הרב בנימין במברגר
שאלה: הפרשת מעשר עני: איך בפועל מפרישים מעשר עני?
תשובה: הדרך הנוחה ביותר היא לעשות מנוי בבית האוצר, דבר שיפתור לך בעיות מרובות כיצד לתת. (טל. 086847325). אם אתה מנוי בבית האוצר אתה רק צריך להמשיך לומר את הנוסח אבל הנתינה היא על ידי בית האוצר. בברכת התורה והאדמה הרב יהודה הלוי עמיחי מכון התורה והארץ כפר דרום אשקלון
שאלה: משמעות השם אבישי: לכבוד הרב יעקב אריאל שליט"א, אשתי אמורה ללדת אי"ה בעוד שבועיים. חשבנו לקרוא לילד בשם אבישי ולהוסיף לו שם נוסף, יצחק (ע"ש הסבא רבה). שם משפחתנו הוא צרויה, ולכן חשבנו על השם אבישי כמו אבישי בן צרויה שהיה גיבור וצדיק. אמנם, מפריע לי שאבישי בן צרויה נפטר בטרם עט (לפי המדרש). אשמח אם הרב יגיד לי מה הוא חושב על השם ועל משמעותו. מראש.
תשובה: רבנים אינם מתערבים בענייני שמות אלא אם כן השם הוא של אדם רשע.
שאלה: שימוש בשירותי הסעות: רכבת ישראל יחד עם "קרית עתידים" (אזור תעשיה ברמת החייל בת"א) מפעילות שירות הסעות חינם מהרכבת לקרית עתידים וחזרה. אני עובד סמוך לעתידים ופניתי לרכבת ישראל ושאלתי האם מותר לי להשתמש בשירותי ההסעות. לפקיד ברכבת לא היתה בעיה עם זה אולם הוא הפנה אותי למי שאחראית על שירותי ההסעות בעתידים ושאפנה את השאלה אליה. זאת אמרה לי כי השירות מיועד לעובדי עתידים בלבד. אם גם רכבת ישראל וגם עתידים מממנים יחד את השירות, וכנוסע של הרכבת, האם מותר לי להשתמש בשירות למרות שנאמר לי כאמור ע"י עתידים שההסעה מיועדת לעובדי עתידים בלבד (הרי גם אני שלמתי עבור כרטיס הנסיעה ברכבת)?
תשובה: כיוון שגם קרית עתידים וגם הרכבת משלמות את הנסיעות, לשניהם מותר למחות בך על הנסיעה. וכיוון שהנהלת קרית עתידים אסרה עליך לנסוע אין היתר לעלות על ההסעה ללא ת במקרה זה לא שייך ההיתר של "זה נהנה וזה לא חסר" כיוון שהם מחו בך והשו"ע בסימן שס"ג סע' ו' כותב שאם בעל הבית אומר לו צא חייב לשלם לו את כל שכרו. הרב אריאל איגרא
שאלה: לענות על קדיש בתפילה: יש לי שאלה לגבי התנהגות ראויה בזמן קריאת קדיש. האם אחרי חזרת הש"ץ כשאני עדיין מתפלל במקומות שונים מקדושה דסדרה ועד עלינו לשבח ותוך כדי מישהו אומר קדיש האם אני חייב להפסיק את תפילתי כדי לענות לו? (קראתי פעם שבמקרה כזה לא חייבים לענות.אך מצד שני ידועות מעלותיו של הקדיש). מראש לכבוד הרב
תשובה: אם זה קדיש תתקבל שהשליח ציבור אומר, ואתה מתפלל במניין זה, עליך לענות. אולם אם מדובר בקדיש פרטי (כמו קדיש יתום) או בקדיש של מניין שאינך מתפלל בו ואתה עוסק בדבר אחר, העוסק במצווה פטור מן המצווה.
שאלה: טבעת נישואים כשרה: בן זוגי רכש עבורי טבעת נישואים, רציתי לדעת מה ההגדרה עבור טבעת נישואים כשרה? האם הטבעת שלי היא תקינה? מדובר על טבעת מזהב צהוב. הצורה החיצונית שלה היא עיטורים כמו פסי זהב ומבפנים היא עגולה אבל היא אינה ישרה אלא רואים את שכבות הטבעת החיצונית. אם אוכל לשלוח תמונה אשמח.
תשובה: ומזל טוב כתב השו"ע באבן העזר (סימן לא) שנהגו לקדש בטבעת שאין בה אבן. ובטעם הדבר, שלא יהא חשש של גמירות דעת של האשה, שהיא תחשוב שהיא מתקדשת בטבעת ששווה יותר משוויה האמיתי. אמנם הרמ"א שם הוסיף שכיום שואלים את העדים האם הטבעת שוה פרוטה ועל דעת כך מתקדשת האשה, ומסיבה זו נהגו לכסות את פני הכלה להראות שלא מקפידה במה מתקדשת. וכתב שם החלקת מחוקק שזה נחשב כאילו היא אומרת קדשני במה שתרצה רק שיהא שווה פרוטה. ויש טעם נוסף שמובא בספרים ע"פ הקבלה שנהגו לקדש בטבעת חלקה. אבל כל זה רק לכתחילה ובדיעבד אין זה מעכב. ולכן נראה לומר שלכתחילה לא היינו מייעצים לקנות טבעת כזו אבל לאחר שנקנתה אין שום חשש וניתן להתקדש בטבעת זו. רבה ומזל טוב, הרב חגי וייסמן
שאלה: קול הרבנים בנושאים חברתיים: למה רבני הציונות הדתית וכן נציגי הציונות הדתית בכנסת אינם משמיעים קולם בנושאים חברתיים (כגון העלאת מיסים, הורדת קצבאות וכו )? האם אין אנו שואפים לשלימות בכל התחומים ולא רק א"י?
תשובה: אנו שואפים לשלמות בכל התחומים, כמובן, וכל אדם צריך לשאוף למלא את תפקידו בשלימות. הרבנים עוסקים בחינוך למדות טובות, לישרות, לאדיבות, לחסד, לענוה, לטוב לב, לעזרה הדדית, להתחשבות בשני, וכמובן, להמנע מכל פגיעה באחר במעשה או בדיבור. מימלא המעביד המתנהג על פי התורה במידות טובות יתנהג כך לעובד ויתן לו את התנאים הנכונים ולא ינצל אותו. והפועל יעשה את מלאכתו בנאמנות. וככל שהמדות יתוקנו בציבור כך גם החוקים החברתיים יתיישרו ויהיו יותר מתוקנים. תיקון המדות הם השורש והיסוד ובזה עוסקים הרבנים. אין תיקונים חברתיים יותר גדולים מאשר תיקון המדות. ובמידה ויש לרבנים השפעה על המחוקקים הם בוודאי משפיעים עליהם לחוקק חוקים נכונים לעזור לחלשים. החוקים החברתיים חלקם אולי הגדול הם פפוליסטיים ולא תמיד לטובת העובדים באמת.
שאלה: ניפוי קמח תירס: ראיתי את תשובתו של הרב על ניפוי קמח תירס בנפה 40 מש. ניסיתי לנפות בנפה של קמח שהייתה בבית והבנתי כי זו לא הנפה המתאימה (האם היא נקראת 50 מש?). 1. האם יש אפשרות נוספת לבדיקת קמח תירס שלא ע"י נפה? 2. איזה מוצרים מנפים בדר"כ בנפה של 40 מש?
תשובה: 1. נפות קמח יש של 70 מש. אינני יודע מה נמצא אצלכם. 2. לא ידוע לי. 3. קמח מלא וכדו'. בברכת התורה והאדמה הרב יהודה הלוי עמיחי מכון התורה והארץ כפר דרום אשקלון
שאלה: הקדמת מעות בקניית בית: קניתי בית וסיכמתי עם המוכר על סכום מסויים בזמן מסויים. לפני זמן הת ביקש המוכר להקדים את הת ותמורת ההקדמה הוא מוכן לעשות הנחה, האם מותר? אם אסור לקבל את ההנחה עצמה, האם במקרה והקדמת הת עולה לי כסף וזמן, שהרי אני צריך ללכת לבנק לבזבז זמן וכן לשבור תכניות וכדומה, מותר יהיה לי לגבות את מחיר ההוצאות של ההקדמה?
תשובה: אין שום בעיה לקבל הנחה תמורת הקדמת הת
שאלה: מעשר ממילגת לימודים: אנחנו זוג אברכים צעיר. אני סטודנטית ומקבלת מילגה מהלימודים בסך של 5000 שקל, פעם בשנה. האם עלי לתת מעשר מכסף זה?
תשובה: אם סך ההכנסות שלכם אינו מספיק לכם להוצאות שוטפות אתם פטורים ממעשר כספים. רצוי לתת סכום מסויים לצדקה בכל חודש לפי יכולתכם.
שאלה: מעשר עני ברשתות: אני קונה ירקות מירקן שיש בידו תעודת כשרות מהרבנות המקומית. מישהו אמר לי שהיום במסגרות ציבוריות לא מפרישים מעשר עני. א. האם זה נכון? ב. האם אני צריך לתת מעשר עני, כגון: על ידי נתינת סכום לעני וקיזוז במהלך כל שנת מעשר עני?
תשובה: א. עד כמה שאני יודע מפרישים אלא שלא נותנים לעניים. ב. המהדרים נוהגים כך, אולם אין חובה לנהוג כך מבחינה דינית. בברכת התורה והאדמה הרב יהודה הלוי עמיחי מכון התורה והארץ כפר דרום אשקלון
שאלה: תזוזת תאריכים בשנה מעוברת-כמו השנה: האם תוספת חודש אדר ב משפיעה על תאריכים מקוריים משנה קודמת-כאשר התאריך המקורי בחודש אדר,וכן-כשהוא לא בחודש אדר? לענייני-ימי אזכרה יג סיוון, וכן ח ניסן -אם יש שינוי.
תשובה: האזכרה בחודשים שאינם חודש העיבור (אדר) נשארת באותו תאריך.
שאלה: שהיית הבעל ליד אשתו היולדת   בית הכסא בימינו: 1. ראיתי שהרב מדריך בעלים לא לשהות ליד היולדת בזמן הלידה. שאלתי היא, מה האיסור ואם אפשר בבקשה מהם המקורות? 2. ביתנו בנוי בצורה מעגלית. כך שלשירותים ישנם שתי דלתות והדבר מאפשר קיצור לחלקים מסוימים בבית. האם ניתן לעבור דרך חדר השירותים לצורך קיצור הדרך ולא ליטול ידיים אח"כ או שהדבר מחייב נטילה?
תשובה: 1. זה לא תואם את גדרי הצניעות בעם ישראל. יש מי שיעזור ליולדת - תומכות לידה, אחיות שנמצאות שם ואמא שלה. מקומו של הבעל הוא לא בחדר הלידה, הוא יכול לשבת בחוץ ולהגיד תהילים. תופעה זו של הבעל בחדר הלידה הגיעה מאמריקה ועליה נאמר "חדשים מקרוב באו לא שערום אבותיכם". 2. מותר לעבור ללא צורך בנטילה. יש ספק אם בימינו יש לשרותים דין של בית הכסא, כיוון שהתנאים הסינטריים בימינו הם לא כמו פעם. כל שכן במקרה זה שהשירותים משמשים גם בתור קיצור דרך.
שאלה: פגישות וארוחות מעורבת: 1. רציתי לדעת עד כמה צריך להפריד בין נשים וגברים. האם אסור לעשות ארוחות משותפות של חברה של בנים ובנות? האם מותר לשבת קבוצה סתם לדבר ולהיפגש? 2. ואם כן, רציתי לדעת מדוע צריך להפריד? האם לא יכול להיות מצב שיהיו חבורה של בנים ובנות שיהיו חברם טובים ולא יעלו מחשבות אסורות? 3. ודבר אחרון שרציתי לדעת זה, האם זוגות נשואים חברים יכולים לאכול ביחד? ואם יש הבדל בין רווקים לנשואים? זה ממש חשוב לי.
תשובה: 1. צריכים להשתדל עד כמה שאפשר להקפיד שיהיה נפרד. 2. צריך להפריד כדי לשמור על גדרי צניעות. במסכת סוכה מוזכר שבשמחת בית השואבה עשו מרפסת מיוחדת לנשים, כדי שלא יהיו גברים ונשים יחד. התערובת מביאה לידי חיכוך וקלות דעת ופריצת גדרי צניעות. 3. זוגות נשואים שכל משפחה יושבת ביחד - זה ר, רווקים ורווקות צריכים לשבת בנפרד.
שאלה: אוכל מזיק - "לספק לידיו נזק": כאשר אדם מבקש מחבירו להעביר אליו מאכל או משקה שיש בו רכיבים מזיקים (כגון: חומרים מלאכותיים- E מספר, לדוג : E-412 וכד ), האם ראוי שיגיש לו את מבוקשו על אף שע"י כך הוא מערב עצמו בלהזיק לחבירו, כלומר, האם זאת שייתן לו את מבוקשו נחשב שעובר על איסור "מספקיה לידיה איסורא" (לא זוכר את דיוק הלשון- מחילה) או בשפה מודרנית: "שותף בפשע" או שאין חשש ויכול לתת לו מה שירצה על אף שהמשקה לא יועיל לא לבריאות (כגון משקאות: קולה, ומוגזים למינייהם)?
תשובה: אתה יכול להעביר לאנשים את האוכלים האלו. האנשים שאוכלים את זה לא מודעים לכך שזה מזיק, ומי שמקבל את זה לא חושב שזה פשע. רוב העולם נוהג לאכול את הדברים האלו ולכן אין בזה שותפות בפשע להביא להם כיוון שלגבם זה לא פשע. בסיגריה לעומת זאת יש מודעות כיום שזה לא בריא, לאנשים שמעשנים קשה לעמוד בפיתוי. במקרה כזה, שמקובל שזה לא בריא, מקובל גם להימנע מלעזור.
שאלה: לאחר ברכת המפיל: כידוע, אין לדבר אחר המפיל וכן כך לעניין ברכות (שאין לברך על מאכל ומשקה). האם זה כך גם עם ברכת אשר יצר, למשל, אם מיד לאחר שסיים המפיל הלך לנוחיות, האם הוא רשאי לברך אחרי כן? האם זה דורש שיאמר שוב את ברכת המפיל?
תשובה: יש להשתדל שלא להפסיק בדיבור ובשאר הפסקות בין ברכת המפיל והשינה, אולם במקום שיש צורך גדול מותר להפסיק. ולכן אדם שצריך להתפנות לאחר שבירך המפיל צריך לברך אח"כ אשר יצר ואין לו לברך שוב ברכת המפיל. גם אדם התאב לאכילה או לשתיה לאחר ברכת המפיל רשאי, בעת הצורך, לאכול ולשתות וכמובן צריך לברך על כך וגם בזה לא יברך לאחר מכן שוב ברכת המפיל. (שו"ע רלט א ומ"ב ס"ק ד  יחווה דעת ח"ד כא  ציץ אליעזר ח"ז כז אות ג)
שאלה: בחירה חופשית - חיים ומוות: האם יש לבן אדם את האפשרות לבחור במוות ובקללה כמו שכתוב בפרשת ראה? האם בן אדם יכול לבחור בדרך הקלה וללא הסבל בעולם הזה? הם בן אדם יכול לבחור מרצונו לוותר על מטרתו בעולם ועל חלקו בעולם הבא למען חיי העולם הזה?
תשובה: ודאי שאין אדם יכול לבחור ברע. אדם מצווה ציווי גמור לקיים את התורה. התורה ניתנה לנו בכפיית הר כגיגית. התורה גם התקבלה על ידי אבותינו כשאמרו נעשה ונשמע. קבלת אבותינו מחייבת אותנו. אדם שיבחר ברע הוא פוגע בעצמו. הוא עושה דבר שלא מתאים לנשמתו. הנשמה שלו לא תנוח ולא תשקוט עד שהיא תמגר את המעשה הרע שמאפיל על אורה הטהור. הנשמה של האדם תייסר אותו והוא יראה כמה הוא בעצם פגע בעצמו. מה שנאמר בתורה שיש בחירה חופשית הכוונה שיש לאדם יכולת לבחור וממילא הבחירה שלו מטילה אחריות על מה שעושה. אם תבחר ברע אתה אחראי על כך. הקב"ה לא יקבל תרוץ שזה לא היה באחריותך. לכן התורה מדרגישה את הבחירה החופשית.
שאלה: נגינה על פסנתר בשבת: אני פסנתרן ורציתי לשאול אם אני יכול לנגן בשבת. אני מבין שחכמים תקנו שלא לנגן בכלי בשבת כדי לא ליצור מצב שאצטרך לתקן לכוון את הכלי. במצב של פסנתר, אין אפשרות לכוון את הכלי אלא אם כן מזמינים מומחה (שאותו מזמינים מראש) במיוחד בשביל זה. אני כפסנתרן לא מתמצא בכיוון, את הפסנתר מכוונים פעם בשנה כך שאין שום סיכוי שהמלאכה תעשה באותה שבת. כמובן שאני שואל בקשר לנגינה בבית ולא לצורך פרנסה (קונצרט או לימוד פסנתר וכו'). האם במצב כזה אפשר להקל? האם יש עדות או קהילות שמקלות בזה?
תשובה: אסור לנגן בפסנתר בשבת, מכיוון שח גזרו על כלי שיר בשבת בלי לבדוק בכל כלי אם אפשר לתקן אתו לבד או שצריך אומן.
שאלה: להקל בהמתנה אחר עוף: האם אפשר לחכות אחרי עוף חמש שעות או חמש וחצי שעות כדי לאכול או לשתות חלבי, וכמובן שבבשר אדום אני מחכה 6 שעות, האם אפשר להקל בעוף כי שמעתי משיעור "זוהר" שאפשר לחכות 5 וחצי שעות האם זה נכון?
תשובה: אכן יש מקילים לאחר 5 שעות ורוב שעה, דהיינו, 5   35 דק'.
שאלה: מציאת דיסק-און-קי במכללה חילונית: אני סטודנט במכללה לא דתית (רוב הסטודנטים לא דתיים). מצאתי באחת הכיתות דיסק-און-קי. 1) האם עליי להשאיר אותו בכיתה או לקחת איתי? כי אולי הבעלים ייזכר ששכח אותו בכיתה הספציפית ויבוא לקחת? מאידך, אני חושש שאחרים עלולים לקחת לו מבלי להחזיר. 2) במידה ולקחתי את המכשיר, ואין עליו שום פרטים (שם, טלפון) על החלק החיצוני שלו, האם מותר צריך לבדוק אילו קבצים יש לו בדיסק-און-קי, ואולי כך אוכל לדעת את מס הטלפון שלו ולהחזיר לו את אבידתו?
תשובה: תלה מודעה שמצאת אביזר של מחשב.
שאלה: מקורות למצוות תפילין: איפה המקור על תפילין לשולחן ערוך בגמרא? במשנה? בתורה?
תשובה: תורה - שמות פרק יג פס' ט  דברים פרק ו פסוק ח ופרק יא פסוק יח. גמרא - בעיקר במסכת מנחות פרק שלישי. שולחן ערוך - אורח חיים סימנים כה-מה.
שאלה: מה נקרא לימוד תורה: מה נקרא לימוד תורה? האם בזה שאני לומד ספרי מוסר ואמונה השקפה ומחשבה אני מקיים את מצוות לימוד תורה או האם זה רק מוסב על לימוד גמרא, שרק היא הלימוד האידיאלית השלמה והנכונה? האם מתי שאני קורא ספר סיפורי צדיקים זה גם נוטל חלק במצוות לימוד תורה?
תשובה: כל לימוד שמתייחס לשאלה כיצד אדם מזין את הנשמה האלוקית שבו נחשב דברי תורה. כל דבר שמדבר על דרך ארץ וכיצד אדם דואג לבריאות גופו ונפשו נחשב דרך ארץ שזה חשוב אולם לא נקרא לימוד תורה. דברי מוסר מעורבים חלקם דברי תורה וחלקם דרך ארץ. דברי אמונה כולם דברי תורה. התלמוד כולו דברי תורה.
שאלה: נישואים שניים של כהן גרוש: מה הן האפשרויות המותרות על פי ההלכה לכהן גרוש לשאת אישה כדת משה וישראל?
תשובה: לענין היתר נישואים חלים על כהן גרוש כל הדינים השייכים בכהן שלא התגרש. הנשים האסורות לכהן רגיל אסורות לו והמותרות לכהן רגיל מותרות לו. הרב מיכאל יומטוביאן
שאלה: נישואי אנוסה לכהן: נאנסתי לפני כמה שנים ע"י גבר לא יהודי. האם זה עושה אותי פסולה לכהן? קראתי בכל מיני מקומות באינטרנט וכנראה שכן, אבל רציתי להיות בטוחה.
תשובה: אכן אישה שנאנסה ע"י גוי אסורה להינשא לכהן. תזכי לרפואה ונחמה מה' יתברך ולהינשא כדת משה וישראל. הרב מיכאל יומטוביאן
שאלה: וידוי יומיומי: על כל אדם להתוודות כאשר הוא עושה תשובה. רציתי לדעת, ישנם דברים שקורים במהלך היום יום שאדם רוצה לעשות תשובה עליהם - כמו ברכה בלא כוונה וכו. מכיוון שהוא צריך להתוודות רציתי לדעת: 1. האם חובה עליו לעמוד בזמן הוידוי? 2. האם מותר בשבת? 3. האם מותר בלילה?
תשובה: 1. צריך לעמוד בזמן הווידוי. 2. אסור להתוודות בשבת. 3. מותר.
שאלה: מראית עין - מחשבות של "מה יגידו": 1) שמתי לב שבמספר משניות במסכתות כלאיים ושביעית ישנן גזירות של חכמים, והטעם להן: משום מראית עין. שאלתי היא מהו העניין של חשש מראית עין, האם זה כדי שפלוני לא יראה אותי עושה מעשה, ואז יבוא לעשות מעשה אסור מתוך מחשבה שאם מה שאני עשיתי זה מותר - אז גם מעשהו שלו יהיה מותר. או שזה משום "והייתם נקיים.", כדי שלא יוציאו לעז על פלוני שהוא עם הארץ, עובר עבירות ולא בקיא בהלכה? 2) האם האדם צריך להתעסק עם מחשבות מהסוג של "מה יגידו עליי", כיוון שיש בזה משום "והייתם נקיים.מישראל", או שזה לא אמור לעניין אותו מה הסביבה חושבת עליו, אלא העיקר שילך בדרך האמת ויעשה את הטוב?
תשובה: 1. משום מראית עין היא בעיקר כדי שלא יבוא ללמוד ממעשי האדם ולא יחשבו שהדבר מותר. 2. בדברים שניתן להסביר אותם לאחרים או כששואלים את האדם עליו לענות או להסביר את כוונתו. אולם כשאי אפשר להסביר או כשהסברים יגרמו לכך שהמעשים יתבטלו אין להימנע מעשיית הטוב והישר בעיני ה' למרות שלא כל הבריות יוכלו להבין את כוונתו.
שאלה: דיני אפיקורסים: יש לי שני אחים שמוגדרים סוציולוגית כדתיים, אך בפועל הם אפיקורסים גמורים, ברוח ישעיהו ליבוביץ שר"י. ממה שחקרתי וביררתי (וקיבלתי אסמכתאות), מצד הגדרים, לא צריך ללמד עליהם זכות, אפשר לדבר עליהם לשון הרע, אין לצרפם למניין, אין לשתות מיינם, אין לאכול משחיטתם וכן על זו הדרך. כיוון שאיני רוצה לפגוע בהורי ולהעלות את הדברים על פני השטח, ובכך ליצור פיצוצים, אני נמצא במציאות קשה, ועלי לנסות לתפוס את החבל השתי קצותיו. ברצוני לשאול את הרב, א. האם הרב מאשר את הגדרים הנ"ל? ב. האם יש עוד גדרים? ג. מה עלי לעשות במקרים של התנגשויות כדלהלן: -מניין מצומצם איתם. -זימון (בשלושה ובעשרה). ד. האם יין מפוסטר נחשב למבושל לעניין זה? ה. האם יש עניין להתפלל עליהם שישובו בתשובה?
תשובה: א-ב. השאלה היא האם הם מאמינים בשלוש עשרה עיקרי האמונה או שאינם מאמינים בחלק מהם. מי שמאמין בשלוש עשרה העיקרים, למרות שעובר עבירות אפילו חמורות, נקרא פושע ישראל אך לא יוצא מכלל ישראל. מי שמזלזל באחד משלוש עשרה עיקרי אמונה, יוצא לגמרי מכלל ישראל. ג. אם הם לא מאמינים בתפילה אי אפשר לצרף אותם למניין. אולם אם הם הולכים להתפלל אז ייתכן שהם כן מאמינים בתפילה. ד. יין מפוסטר נחשב מבושל. יין לא מפוסטר נאסר רק אם הם מחללים שבת בפרהסיה.
שאלה: בין ישראל לעמים: לכבוד הרב דוד חי הכהן שליט"א, אודה לרב על תשובותיו בנושאים החשובים הבאים ואשמח להרחבה כדי שאוכל להסביר לציבור שואליי. א. מה כוונת הרב צבי יהודה כאשר אמר שאין לנו עסק עם מוסטפה או אחמד, אלא מלחמה עם האומה הערבית. ב.האם הרצי"ה היה אומר זאת גם כיום? ג. האם הרצי"ה היה נוזף גם כיום בגונבי נעלי ערבים, כפי שעשה בזמנו? ד.האם על ערביי ארץ ישראל נאמר כבדהו וחשדהו או רק חשדהו ה.לפי דעת המהר"ל בהסברו למעשה שמעון ולוי. מדוע יעקב אבינו לא הסכים עמהם הרי באמת נעשתה נבלה וכל הסותר לועו של חברו כאילו סותר לוע השכינה. וקל וחומר כשזה יותר מסותר לועו של חברו כמעשה שכם. ו.האם לפי המהרל יעקב אבינו חשש לסכנת איבה? ז.מדוע בפרשת הכותל מרן הרב זצ"ל לא חשש לסכנת איבה?
תשובה: ב. בוודאי שכן. ג. כן. ד. עדיין גם כבדהו וגם חשדהו, אולי חשדהו יותר אבל גם כבדהו. ה. לדעת המהר"ל בגור אריה היה המאבק עם אנשי שכם בגדר מלחמה בין עם לעם. מובן מאליו שכשיוצאים למלחמה חייבים להתייעץ עם הגדולים שהם יישקלו את המצב בראייתם הכללית. ויעקב אבינו שהיה בתחילת כניסתו לארץ על מנת לבנות בה את עם ישראל שינחל את הארץ, והוא הבין שאם יתחילו במלחמה זה יעורר את המלחמה עם כל הגויים בארץ כמו שכתוב :ונאספו כל גויי הארץ וכו' ". ולא שקל מצד הצדק עם אנשי שכם בלבד. ו. כשבאים לקבל החלטה הנוגעת לדורות אין מקום לחשש איבה כי יש לנו ביטחון בד' שלא יתן למוט רגלי ישראל ח"ו.
שאלה: עישון לנשים: כידוע, יש פוסקים האוסרים עישון בכלל, אולם אם אישה כבר מעשנת - האם יכולה להמשיך? צניעות, מנהג גברי וכו
תשובה: העישון מסוכן לכולם. אישה מעשנת מסכנת גם את עוברה.